**AGENȚIA PENTRU PROTECȚIA MEDIULUI SĂLAJ**

# **DECIZIA ETAPEI DE ÎNCADRARE ( Proiect )**

**Nr. din 05.03.2024**

Ca urmare a solicitării de emitere a acordului de mediu adresate **MUNICIPIUL ZALĂU,** cu sediul în mun. Zalău, p-ța. Iuliu Maniu, nr. 3, jud. Sălaj, înregistrată la A.P.M. Sălaj cu nr. 8014/09.10.2023, în baza:

* **Legii nr. 292/2018** privind evaluarea impactului anumitor proiecte publice şi private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului A.P.M Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 25.05.2023, că proiectul:  **AMENAJARE PISTE DE BICICLETE PE TRASEUL CURSURILOR DE APĂ DIN MUNICIPIUL ZALĂU,** propus a fi amplasat în mun. Zalău, Zonele: Cinema Scala, str. Armoniei, str. Armoniei Complex Comercial Kaufland, aleea Tineretului - bd. Mihai Viteazul, str. Ritmului, str. Simion Barnuțiu și str. Fabricii – str. Toporașilor, jud. Sălaj**,**

**nu se supune evaluării impactului asupra mediului și nu se supune evaluării impactului asupra corpurilor de apă**

Justificarea prezentei decizii:

**I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a)** Proiectul se încadrează sub incidenţa Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în **anexa nr. 2, la pct. 13, lit. a ) și pct. 10, lit. b )** ;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în ziarul Graiul Salajului, afişare şi înregistrare anunţ la sediul Primăriei Municipiului Zalau, precum şi la sediul şi pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj ;

- în urma mediatizării nu au fost înregistrate observaţii/obiecţii din partea publicului privind proiectul în cauză ;

- în urma analizării caracteristicilor proiectului ( mărime, producţia de deşeuri, emisii poluante, riscul de accidente ), a localizării şi caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu ;

**b) Caracteristicile proiectului:**

**Documentația prevede:**

**~ amenajare piste de biciclete în municipiul Zalău, pe o lungime totală L = 1968 m, pe 3 tronsoane,** astfel:

**- tronsonul nr.1**: riveran cursului de apă regularizat **r. Zalău** (II-2.017.00.00.00.0), pe o lungime totală L = **1380** m, situat în intravilan, de la :

- *Cinema Scala până la intersecția cu strada Armoniei*, pe o lungime L = **681** m, între punctele topografice Stereo 1970, - început lucrare: xS(N)= 633769.713;yS(E)= 352913.174;- sfărșit lucrare: xA1(N)= 634232.247;yA1(E)= 353001.932;

- *Între strada Armoniei până la parcare magazin Kaufland*, pe o lungime L = **454** m, între punctele topografice Stereo 1970, - început lucrare *strada Armoniei aval pod existent mal drept v. Zalău*: xA2(N)= 633769.713;yA2(E)= 352913.174;- sfărșit lucrare *parcare magazin Kaufland amonte pod existent v. Zalău, mal drept*: xK1(N)= 634232.247;yK1(E)= 353001.932;

- *Între Aleea Tineretului până la intersecția cu B-dul Mihai Viteazul*, pe o lungime L = **245** m, între punctele topografice Stereo 1970, - început lucrare *parcare magazin Kaufland amonte pod existent v. Zalău, mal stâng*: xK2(N)= 633769.713;yK2(E)= 352913.174;- sfărșit lucrare *intersecția cu B-dul Mihai Viteazul(Poșta Astralis)*: xMV(N)= 634232.247;yMV(E)= 353001.932;

**- tronsonul nr.2**: riveran cursului de apă **v. Pietriș** (necadastrat), pe o lungimea totală L = **316** m, situat pe domeniul public, în intravilan, între pista de biciclete existentă de pe str. Simion Bărnuțiu (stație PECO) și pista propusă riveran r. Zalău , între punctele topografice Stereo 1970, - început lucrarestr. Simion Bărnuțiu (stație PECO): xSB(N)= 634296.715;ySB(E)= 352707.985;- sfărșit lucrarepista nouă propusă riveran v. Zalău: xVP(N)= 634282.394;yVP(E)= 353016.033;

**- tronsonul nr.3**: riveran cursului de apă **v. Sărmaș** (necadastrat), pe o lungimea totală L = **272** m, situat pe domeniul public, în intravilan, de la intersecția cu strada Toporașilor până la intersecția cu strada Fabricii, partial riveran v.Sărmaș, între punctele topografice Stereo 1970, - început lucrarestr. Toporașilor : xT(N)= 634005.508;yT(E)= 353619.01 ;- sfărșit lucrarepistă nouă propusă intersecția cu strada Fabricii: xF(N)= 634206.413;yF(E)= 353304.4,

având următoarele caracteristici tehnice:

- lățimea părții carosabile: 2,75÷3,00 m;

- partă: tip acoperiș 2,5%;

- acostamente: 2 x 0,50 m, din piatră spartă și balast, panta 4%;

- borduri: C15 x 10;

- lungimea totală a traseului propus: L= 1968 m;

cu structură rutieră propusă astfel:

* 15÷20 cm strat de fundație din balast;
* 15 cm strat de balast stabilizat cu ciment 4%;
* 4 cm strat de uzură din beton asfaltic BA16.

**~ scurgerea apelor aferentă proiectului de amenajare piste de biciclete**

Apele pluviale de pe amplasament se vor scurge prin pantele transversale ale părții carosabile.

**~ traversări cursuri de apă**:

**-Supratraversare nr.1 peste V. Zalău**, cu punte metalică, aferentă tronsonului 1, *zona* *Cinema Scala până la intersecția cu strada Armoniei*;

**-Supratraversare nr.2 peste V. Pietriș**, cu podeț dalat, aferent tronsonului 2, *între strada Armoniei - parcare magazin Kaufland*;

**-Supratraversare nr.3 peste V. Pietriș**, cu podeț dalat, aferent tronsonului 2, *între pista de biciclete existent de pe strada Simion Bărnuțiu și pistă propusă prin prezentul proiect aferent v. Zalău*, având coordonatele topografice Stereo**:**

|  |  |  |  |  |  |
| --- | --- | --- | --- | --- | --- |
| **Tip traversare** | **Coordonate topografice Stereo 70** | | | **Nr. Pct.** | **Qmax.1%**  **m3/s** |
| **X(N)** | **Y(E)** | |
| **Supratraversarea nr. 1**, punte metalică în mun. Zalău, intravilan, aferentă tronsonului 1, *zona* *Cinema Scala - intersecția cu str. Armoniei*, peste cursul de apă v. Zalău (II.2.017.00.00.00.0) | 634121.840  634130.084  634123.138  634114.895 | | 352902.586  352906.440  352921.296  352917.442 | 1  2  3  4 | 74,40 |
| **Supratraversarea nr. 2**, podeț dalat în mun. Zalău, intravilan, aferent tronsonului 2, *zona strada Armoniei - parcare magazin Kaufland*, peste cursul de apă v. Pietriș (necadastrat) | 634282.626  634280.619  634274.854  634276.861 | | 353011.383  353020.597  353019.342  353010.128 | 1  2  3  4 | 11,20 |
| **Supratraversarea nr. 3**, podeț dalat în mun. Zalău, intravilan, aferent tronsonului 2, *zona strada Simion Bărnuțiu-pistă propusă prin proiect aferent v. Zalău*, peste cursul de apă v. Pietriș (necadastrat) | 634297.925  634297.683  634291.785  634292.027 | | 352830.949  352840.376  352840.224  352830.798 | 1  2  3  4 | 10,60 |

Coordonate STEREO 70: pct. 1-2 mal stâng; pct. 3-4 mal drept;

**1. Caracteristicile principale pentru puntea metalică proiectată**, peste cursul de apă v. Zalău

* Lungimea suprastructurii: L= 14,50m;
* Lățimea în firul apei: Lîn firul apei = 4,10m;
* Cota intrados: +250,77 mdMN;
* Înălțimea de construcție ( diferența de nivel superior al căii și punctul cel mai jos al suprastructurii) : 14 cm;
* Cota de fundare culee, mal stâng: +244,00 mdMN;
* Cota de fundare culee, mal drept: +244,45 mdMN;
* Lumina punții metalice (distanța pe orizontală între două puncte ale unor infrastructuri vecine, la un anumit nivel) : L01 = 14,00 m;
* Cota talvegului proiectat în ax pentru puntea metalică: +246,20 mdMN;
* Cota NAE pentru Q1% în dreptul punții metalice: +248,76 mdMN;
* Garda podului: cota +250,91 mdMN în partea stângă a punții metalice, respectiv cota +250,96 mdMN în partea dreaptă a punții metalice;
* Debitul cu asigurarea de 1%: Q1% = 74,40 mc/s și debitul de calcul Qcalc. = 93,10 mc/s;
* Înălțimea liberă de trecere a apei: 1,44 m ;

**Caracteristici tehnice și parametrii specifici punte:**

- lățimea părții carosabile pentrupuntea metalică: 3,50 m;

- lumina podului L01= 14,00 m;

**Infrastructură punte:** 2 culei din beton armat (clasa C25/30), fundate direct, având dimensiunile:

- fundațiilor culeilor: 4,10 m x 2,30 m x 1,70 m( mal stâng); 4,10 m x 1,70 m x 1,25 m( mal drept);

- elevațiile culeilor: 3,90 m x 0,85 m x 4,50 m;

Cuzineții și bancheta cuzineților se vor realiza din beton ( C30/37) și se vor arma cu oțel beton B500B;

**Suprastructură punte:**

- 3 buc. profile metalice tip HEA, cu lungimea L=15 m și antretoaze din profile metalice tip IPE care vor fi fixate pe bancheta cuzineților, prin tije filetate Ø20/300 mm;

- placa de suprabetonare (C30/37), cu grosimea h=15 - 19 cm, așezată pe tablă cutată trapezoidală de planșeu, cu conectori sudați pe profilele metalice HEA;

- hidroizolație din membrane h=1 cm și protecțiea hidroizolației (C30/37) ;

- îmbrăcăminte din beton asfaltic BAP16, în grosime de 4 cm(un singur strat).

Pentru asigurarea circulației în condiții de siguranță pe punte, se va executa un parapet metalic pietonal cu înalțimea de 1.20 m, pe ambele părți;

**Racordări în albie:** se vor realiza aripi din beton armat, fundate direct (clasa betonului C25/30).

- dimensiunea fundațiilor aripilor: 2.50m x 1.70m x 1.25m;

- dimensiunea elevațiilor aripilor: 2,50m x 1,25m x 3,50/4,50m;

**Lucrări în albie:**

Pereu de piatră brută rostuită cu mortar, cu grosimea de 20 cm, așezat pe un pat de balast de 10 cm, care se va executa pe talvegul cursului de apă , între aripi și sub lucrarea de traversare. Se vor realiza pinteni din beton C25/30 la ambele capete ale pereului, cu lățimea de 50 cm, înălțimea de 1,00 m și în lungime de 16,40 m, lungimea reprezentând distanța dintre fundațiile aripilor.

**2. Caracteristicile principale pentru podețul dalat**,tip D3 proiectat pe tronsonul *Int. str. Armoniei – Kaufland,* peste cursul de apă v. Pietriș (necadastrat)

* Lungimea suprastructurii: L= 3,90m;
* Lățimea în firul apei: Lîn firul apei = 4,43m;
* Cota intrados: +248,96 mdMN;
* Înălțimea de construcție ( diferența de nivel superior al căii și punctul cel mai jos al suprastructurii) : 40 cm;
* Cota de fundare culee, mal stâng și drept: +243,86 mdMN;
* Lumina **podețul dalat** (distanța pe orizontală între două puncte ale unor infrastructuri vecine, la un anumit nivel) : L02 = 3,00 m;
* Cota talvegului proiectat în ax pentru **podețul dalat**: +245,86 mdMN;
* Cota NAE pentru Q1% în dreptul **podețul dalat**: +247,31 mdMN;
* Garda **podețul**: cota +249,76 mdMN;
* Debitul cu asigurarea de 1%: Q1% = 11,20 mc/s și debitul de calcul Qcalc. = 17,67 mc/s;
* Înălțimea liberă de trecere a apei: 1,65 m;

**Caracteristici tehnice și parametrii specifici podeț:**

- lățimea părții carosabile pentru **podețul dalat**: 3,90 m;

- lumina **podețul dalat** L02= 3,00 m;

**Infrastructură podeț:** 2 culei din beton armat (clasa C25/30), fundate direct, având dimensiunile:

- fundațiilor culeilor: 4,43 m x 1,50 m x 1,50 m;

- elevații culei: 4,23 m x 0,45 x 3,60 m;

Cuzineții și bancheta cuzineților se vor realiza din beton ( C20/25) și se vor arma cu oțel beton B500B. În spatele elevațiilor se va executa o consolă pentru dren (1.50 m x 0.40 m x 4.23 m), peste care se va așeza un strat de piatră brută. Apa din spatele elevațiilor se va evacua prin barbacane cu diametrul Dn 110 mm;

**Suprastructură podeț dalat** **:**

- 5 buc. dale prefabricate tip D3, cu lungimea L=3,90 m, l=0,79 m, h=40 cm, fiecare;

- placă de suprabetonare (C30/37), cu grosimea h=13 - 18 cm care se va arma cu oțel beton B500B;

- hidroizolație din membrană h=1 cm și protecțiea hidroizolației h=5 cm (C30/37) ;

- îmbrăcăminte din beton asfaltic BAP16, în grosime de 4 cm (un singur strat).

Pentru asigurarea circulației în condiții de siguranță pe punte, se va executa un parapet metalic pietonal cu înalțimea de 1,20 m, pe ambele părți;

**Racordări în albie:** se vor realiza aripi din beton armat, fundate direct (clasa betonului C25/30).

- dimensiunea fundațiilor aripilor: 2,50 m x 1,50 m x 1,00 m;

- dimensiunea elevațiilor aripilor: 2,50 m x 0,35 /0,45 m x 3,50 m;

**Lucrări în albie:**

Pereu de piatră brută rostuită cu mortar, cu grosimea de 10 cm așezat pe un pat de balast de 10 cm, care se va executa pe talvegul cursului de apă , între aripi și sub lucrarea de traversare. Se vor realiza pinteni din beton C25/30 la ambele capete ale pereului, cu lățimea de 50 cm, înălțimea de 1,00 m și în lungime de 4,95m, lungimea reprezentând distanța dintre fundațiile aripilor.

**3. Caracteristicile principale pentru podețul dalat**,tip D3 proiectat pe tronsonul *între pista de biciclete existent de pe strada Simion Bărnuțiu și pistă propusă prin prezentul proiect aferent v. Zalău,* peste cursul de apă v. Pietriș (necadastrat)

* Lungimea suprastructurii: L= 3,90 m;
* Lățimea în firul apei: Lîn firul apei = 3,53 m;
* Cota intrados: +254,79 mdMN;
* Înălțimea de construcție ( diferența de nivel superior al căii și punctul cel mai jos al suprastructurii) : 40 cm;
* Cota de fundare culee, mal stâng și drept: +251,29 mdMN;
* Lumina **podețul dalat** (distanța pe orizontală între două puncte ale unor infrastructuri vecine, la un anumit nivel) : L03 = 3,00 m;
* Cota talvegului proiectat în ax pentru **podețul dalat**: +252,79 mdMN;
* Cota NAE pentru Q1% în dreptul **podețul dalat**: +253,79 mdMN;
* Garda **podețul**: cota +254,79 mdMN;
* Debitul cu asigurarea de 1%: Q1% = 10,60 mc/s și debitul de calcul Qcalc. = 10,60 mc/s;
* Înălțimea liberă de trecere a apei: 1,00 m;

**Caracteristici tehnice și parametrii specifici podeț:**

- lățimea părții carosabile pentru **podețul dalat**: 3,53 m;

- lumina **podețul dalat** L03= 3,00 m;

**Infrastructură podeț:** 2 culei din beton armat (clasa C25/30), fundate direct, având dimensiunile:

- fundațiilor culeilor: 4,43 m x 1,50 m x 1,50 m;

- elevații culei: 4,23 m x 0,45 m x 2,50 m;

Cuzineții și bancheta cuzineților se vor realiza din beton ( C20/25) și se vor arma cu oțel beton B500B. În spatele elevațiilor se va executa o consolă pentru dren (1,20 m x 0,40 m x 4,23 m), peste care se va așeza un strat de piatră brută. Apa din spatele elevațiilor se va evacua prin barbacane cu diametrul Dn 110 mm;

**Suprastructură podeț dalat** **:**

- 5 buc. dale prefabricate tip D3, cu lungimea L=3,90 m, l=0,79 m, h=40 cm, fiecare;

- placă de suprabetonare (C30/37), cu grosimea h=13 - 18 cm care se va arma cu oțel beton B500B;

- hidroizolație din membrană h=1 cm și protecțiea hidroizolației h=5 cm (C30/37) ;

- îmbrăcăminte din beton asfaltic BAP16, în grosime de 4 cm (un singur strat).

Pentru asigurarea circulației în condiții de siguranță pe punte, se va executa un parapet metalic pietonal cu înalțimea de 1,20 m, pe ambele părți;

**Racordări în albie:** se vor realiza aripi din beton armat, fundate direct (clasa betonului C25/30).

- dimensiunea fundațiilor aripilor: 2,50 m x 1,50 m x 1,00 m;

- dimensiunea elevațiilor aripilor: 2,50 m x 0,35 /0,45 m x 2,20 m;

**Lucrări în albie:**

Pereu de piatră brută rostuită cu mortar, cu grosimea de 10 cm așezat pe un pat de balast de 10 cm, care se va executa pe talvegul cursului de apă , între aripi și sub lucrarea de traversare. Se vor realiza pinteni din beton C25/30 la ambele capete ale pereului, cu lățimea de 50 cm, înălțimea de 1,00 m și în lungime de 4,90 m, lungimea reprezentând distanța dintre fundațiile aripilor.

**Asigurarea utilităților ( apa, canalizare, energie termica ):**

Alimentarea cu apă**:** - conform Autorizației de Gospodarire a Apelor ( Proiect ), emisă de Administrația Nationala - Apele Române ;

Canalizarea: - apele pluviale de pe amplasament se vor scurge prin pantele transversale ale partii carosabile ;

Alimentarea cu energie termica: - nu este cazul ;

Alimentarea cu energie electrica: - nu este cazul ;

**b2) cumularea cu alte proiecte existente şi/sau aprobate: *-*** lucrările necesare realizării proiectului nu se suprapun cu alte proiecte existente sau planficate în zonă;

**b3) utilizarea resurselor naturale, în special a solului, a terenurilor, a apei şi a biodiversităţii**: - în perioada de execuţie se vor folosi cantităţi de apă, nisip ;

**b4)** **cantitatea şi tipurile de deşeuri generate/gestionate:** - gestionarea deșeurilor se va realiza conform OUG 92/2021, privind regimul deșeurilor, aprobată prin Legea nr.17/2023 acestea vor fi colectate selectiv si se vor valorifica/elimina numai prin operatori economici autorizati ;

**b5)** **poluarea şi alte efecte negative:** - nu exista posibilitatea apariției unor emisii semnificative în niciunul din factorii de mediu dacă vor fi respectate următoarele măsuri:

**● pentru facoturl de mediu apă:**

- evitarea pierderilor de produse petroliere (motorină, ulei) de la mașini/utilaje care prin precipitații sau spălări pot să ajungă în pânza de apă freatică;

**● pentru facorul de mediu aer:**

- utilizarea de echipamente de lucru nepoluante, performante, moderne, în stare tehnică bună;

- organizarea operațiilor de transport materiale astfel încât să se evite supraaglomerarea cu mijloace de transport și implicit poluarea cu gaze de eșapament;

- se vor respecta prevederile legislației în vigoare ;

**● pentru zgomot si vibratii:**

**-** pentru a evita producerea poluarii fonice, toate utilajele care produc zgomot și/sau vibrații vor fi menținute în stare bună de funcționare ;

- echipamentele fixe producătoare de zgomot trebuie menținute acoperite cu carcase antifonice;

-echipamentele cu funcționare intermitentă trebuie oprite pe durata în care nu sunt utilizate ;

**● pentru sol și subsol:**

- stocarea materialelor pe suprafețe betonate ;

- depozitarea în spații acoperite a materialelor ce sunt degradate de intemperii;

- gestionarea deșeurilor în conformitate cu natura lor (vor fi colectate, stocate temporar pe tipuri, în recipiente speciale, în vederea valorificării prin societăți autorizate specializate), fără a fi depozitate temporar pe teren;

**● pentru protecția ecosistemelor terestre și acvatice:**

- în vecinătatea obiectivului prezentat nu se întâlnesc specii din floră, faună acvatică sau terestră, ocrotite și nu sunt prevăzute programe sau măsuri speciale pentru protecţia ecosistemelor, a biodiversităţii şi pentru ocrotirea naturii;

- în zonă nu există monumente ale naturii sau arii protejate;

**● pentru protecția aşezărilor umane şi a altor obiective de interes public:**

- prin natura şi structura fluxurilor tehnologice de execuție cadrul perimetrului ocupat de investiție, nu se întrevăd efecte negative asupra stării de sănătate a populaţiei. De asemenea, în timpul procedeelor tehnologice nu sunt manipulate substanţe toxice sau periculoase, iar maşinile - utilajele care vor participa la realizarea investitiei nu prezintă vreun risc semnificativ de producere de accidente majore sau avarii în exploatare;

- în zonă nu există obiective de interes public, monumente istorice și de arhitectură, zone de interes tradițional, diverse așezăminte, etc., care să fie afectate prin lucrările propuse, sau care și necesite protecţie;

Se apreciază că impactul asupra populației, sănătății umane, faunei și florei, terenurilor, solului, folosințelor, bunurilor materiale, calității și regimului cantitativ al apei, asupra calității aerului, climei, zgomotelor și vibrațiilor, peisajului și mediului vizual, patrimoniului istoric și cultural și asupra interacțiunilor dintre aceste elemente, va fi redus/nul în perioada de execuție.

Se vor respecta în totalitate lucrările necesare organizării de șantier.

**b6)** ***riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: -*** nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7)*riscurile pentru sănătatea umană - de ex., din cauza contaminării apei sau a poluării atmosferice:***

Implementarea proiectului nu va avea impact negativ asupra condiâiilor de viață ale locuitorilor ( schimbări asupra calitatii mediului, zgomot, scăderea calității hranei, etc .) ;

Disconfortul populației pe perioada de execuție a lucrărilor este temporar și va fi redus prin măsurile de diminuare menționate.

**Lucrări organizare de șantier:**

Descrierea lucrărilor necesare organizării de șantier:

Lucrările de organizare de șantier se vor realiza conform proiectului și se vor desfășura doar pe amplasamentul destinat acestuia. Organizarea de șantier va avea un caracter unitar pentru realizarea în întregime a investiției. Lucrările nu implica efecte suplimentare față de situația existentă, acestea nereprezentând un factor de poluare în plus în zona nici în timpul execuției investitei, dar mai ales la finalizarea lucrărilor.

Se vor întocmi grafice de execuție a lucrărilor.

Se vor lua masuri specifice privind protecția și securitatea muncii:

* zonele periculoase vor fi marcate cu placaje și inscripții;
* toate dispozitivele, mecanismele și utilajele vor fi verificate în conformitate cu normele în vigoare;
* asigurarea cu forță de munca calificata și care să cunoască măsurile de protecție a muncii în vigoare.
* împrejmuirea incintei de lucru cu un gard provizoriu din stâlpi de țeavă și plasă de sârmă și poartă de acces din cadru metalic și plasă de sârmă.
* realizarea unui branșament electric îngropat de la rețeaua electrică existentă.
* realizarea unei platforme din balast compactat prevăzută cu pante spre exterior, pentru depozitarea agregatelor utilizate la prepararea loco-obiect a betoanelor și mortarelor.
* realizarea unui banc de lucru pentru îndreptarea, tăierea și fasonarea oțelului beton.
* realizarea unei platforme de lucru pentru pozarea malaxorului pentru prepararea betoanelor și mortarelor loco-obiect.
* branșament existent la rețeaua proprie de alimentare cu apa.

Pentru protecția mediului înconjurător se vor respecta prevederile actelor normative cu privire la organizarea de șantier, depozitarea combustibililor, a deșeurilor în locuri special amenajate. La executarea lucrărilor se vor folosi numai utilaje și mijloace de transport ce corespund din punct de vedere tehnic în vederea evitării poluării mediului cu noxe sau materiale de construcție în vrac. Se va asigura managementul corespunzător al deșeurilor.

Organizarea de șantier se va realiza în interiorul amplasamentului, executantului revenindu-i în exclusivitate responsabilitatea modului cum își organizează șantierul.

Contractantul lucrărilor de execuție este responsabil și are obligația sa asigure construirea spatiilor necesare activității de supraveghere a execuției, testare precum și pentru depozitarea materialelor necesare realizării investiției.

**c) Amplasarea proiectului:**

**c1) utilizarea actuală şi aprobată a terenurilor*:*** - conform certificatului de urbanism nr. 1003 din 26.09.2023 emis de Primăria Municipiului Zalău, conform regimului juridic: imobilul se afla în intravilanul și extravilanul Municipiului Zalău și este constituit din mai multe parcele, teren domeniul public ;

**c2) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: -** nu este cazul ;

**c3) capacitatea de absorbţie a mediului natural, acordându-se o atenţie specială următoarelor zone:**

* zone umede, zone riverane, guri ale râurilor: - nu este cazul;
* zone costiere şi mediul marin: - nu este cazul;
* zonele montane şi forestiere: - nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III -a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje şi situri importante din punct de vedere istoric, cultural sau arheologic: nu este cazul;

**d) Tipurile şi caracteristicile impactului potenţial:**

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie. Conform criteriilor *stabilite* la punctul b). și c), semnificația/importanța impactului asupra factorilor de mediu va fi minoră, nesemnificativă, iar extinderea spațială a impactului va fi locală.

Deoarece zona în care se va executa lucrarea este în curs de dezvoltare și este amenajată (căi de acces, utilități etc.), pentru a permite și a facilita construcția de clădiri, precum și existența altor clădiri în construcție sau finalizate în zonă, lucrarea în cauză are impact redus asupra terenului și vecinătăților, iar impactul asupra sănătății umane este minim.

Se poate crea disconfort datorită lucrărilor de construcție, săpăturilor și circulației autovehiculelor necesare lucărilor de construire, dar acestea au un caracter izolat și frecvență redusă.

d2) natura impactului: - redusă, pe perioada de execuţie şi funcţionare.

d3) natura transfrontalieră a impactului: - nu este cazul ; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea şi complexitatea impactului: - va fi mică pe perioada de execuţie şi funcţionare;

d5) probabilitatea impactului: - redusă, în condiţiile exploatării instalaţiilor în conformitate cu procedurile de lucru şi respectării măsurilor de reducere a impactului asupra factorilor de mediu propuse prin proiect;

d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt.

d7) cumularea impactului cu impactul altor proiecte existente şi/sau aprobate: - nu este cazul ;

d8) posibilitatea de reducere efectivă a impactului: - nu este cazul, respectarea legislației în vigoare și respectarea condițiilor din prezenta Decizie etapă de încadrare.

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

**-** proiectul propus **nu intră** sub incidenţa art. 28  din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform coordonatelor Stereo 70 prezentate în documentaţie;

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă sunt următoarele:**

- proiectul propus **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare;

- în conformitate cu decizia: pentru proiectul propus nu este necesara elaborarea SEICA, decizie eliberata de catre Administrația Națională „ Apele Române „ Administrația - Sistemul de Gospodărire a Apelor Sălaj Nr. Sj - 3/30.01.2024, înregistrată la A.P.M Salaj cu nr. 654/30.01.2024, decizie justificată prin următoarele: realizarea lucrărilor prezentate în proiect nu are influență asupra corpului de apă ;

**- Respectarea măsurilor și condițiilor de realizare a proiectului în conformitate cu Avizul de Gospodărire a Apelor ( Proiect ), eliberat de Administrația Națională Apele Româna - Sistemul de Gospodărire a Apelor Sălaj, astfel:**

1.Începerea execuţiei se va anunţa cu 10 zile înainte la Sistemul de Gospodărire a Apelor Sălaj. Înainte de începerea execuției lucrărilor de traversare a cursurilor de apă, beneficiarul va întocmi de comun acord cu Sistemul de Gospodărire a Apelor Sălaj, graficul privind execuția lucrărilor, în care vor fi prevăzute: perioada și durata de execuție, măsuri și mijloace de intervenție operativă în caz de necesitate (viituri, accidente, fenomene hidrometeorologice periculoase), responsabilități și termene de intervenție.

2.Lucrările de traversare a cursurilor de apă se vor executa în perioade de ape mici. Beneficiarul va fi pregătit permanent pentru a lua măsuri și a face lucrări de apărare la **viituri** a obiectivului aflat în execuție. Orice avarie survenită la lucrări în timpul execuției sau exploatării acestora, datorită fenomenelor hidro-meteorologice periculoase independente de activitatea de întreținere și exploatare a lucrărilor hidrotehnice, intră în sarcina beneficiarului.

3.Este interzisă degradarea albiei și malurilor pe parcursul execuției lucrărilor.

4.Beneficiarul, prin intermediul constructorului, are obligația ca pe toată perioada de realizare a lucrărilor de traversare să asigure **scurgerea** normală a apelor în albiile minore ale cursurilor de apă, fără a produce disfuncționalități ce ar putea afecta terenurile riverane, staționarea utilajelor în albie fiind interzisă, iar după terminarea lucrărilor să ia toate măsurile necesare pentru refacerea profilului albiei, acolo unde aceasta a fost afectat de execuția lucrărilor. De asemenea se vor lua măsuri de prevenire și combatere a poluărilor accidentale, în special cu produse petroliere ca urmare a exploatării utilajelor.

5.Pentru punerea în siguranță a lucrărilor de artă se vor lua măsuri de asigurare a stabilității albiei și malurilor în zona acestora.

6.Se va respecta regimul restricționat de folosire a terenurilor în zona de protecție a cursurilor de apă, conform prevederilor Legii Apelor nr. 107/1996, cu modificările și completările ulterioare, Anexa nr. 2.

7.Pe toată durata de execuție a lucrărilor este strict interzis a se efectua deversări/ descărcări de ape uzate, deșeuri lichide sau solide, carburanți sau lubrifianți în apele de suprafață sau subterane, precum şi depozitarea unor astfel de substanţe în zonele de protecţie din lungul cursurilor de apă. De asemenea se vor lua măsuri de prevenire și combatere a poluărilor accidentale, în special cu produse petroliere ca urmare a exploatării utilajelor. Alimentarea cu carburanți a mașinilor, utilajelor, echipamentelor ce concură la realizarea lucrărilor din proiect se va face numai în locuri special amenajate, dotate cu echipamente și mijloace de intervenție necesare în cazul înregistrării unei poluări accidentale.

8.Pe perioada execuției lucrărilor de investiții se interzice extracția de nisipuri și pietrișuri din albiile cursurilor de apă fără aviz și autorizație de gospodărire a apelor.

9.La terminarea lucrărilor se vor dezafecta și reda folosinței inițiale terenurile ocupate provizoriu cu drumuri de acces și platforme de lucru.

10.În cazul producerii unor daune de orice fel riveranilor, beneficiarul va suporta integral cheltuielile generate de remedierea acestora.

11.Dacă înainte de data începerii execuției lucrărilor sau pe parcursul execuției acestora apare orice situație în care este necesară modificarea avizului de gospodărire a apelor, titularul de investiție va solicita Aviz de gospodărire a apelor modificator, conform prevederilor legale.

12.Recepția lucrărilor se va face în prezența delegatului Sistemului de Gospodărire a Apelor Sălaj.

13.La punerea în funcţiune a lucrărilor avizate beneficiarul va solicita și va obţine autorizaţia de gospodărire a apelor, conform prevederilor Legii Apelor nr. 107/1996 cu modificările și completările ulterioare.

**Caracteristicile proiectului şi/sau condiţiile de realizare a proiectului:**

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea selectiva și controlată a deșeurilor pe categorii, valorificarea celor reciclabile și eliminarea celor nerecuperabile prin firme specializate și autorizate, conform OUG nr. 92/2021, privind regimul deseurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 privind evaluarea impactului anumitor proiecte publice şi private asupra mediului: (3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

     Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

     Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

     Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

     Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

     Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

     Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV,**

**dr. ing. Aurica GREC**

**Şef Serviciu Avize, Acorduri, Autorizații,**

ing. Gizella Balint

**Întocmit,**

ing. Alina Brândușan